Բերանաըմպանային հատվածի դիֆթերիայի տոքսիկ ձև: Հանդիպում է չպատվաստված երեխաների մոտ և միանգամից դրսևորվում: Հիվանդության սկիզբն այնքան անսպասելի է, որ ծնողները Ճշգրիտ նշում են երևույթների առաջացման ժամը: Երեխայի մարմնի ջերմաստիՃանը բարձրանում է մինչև 40 C, գունատվում է, թուլանում, դառնում քնկոտ: Նշվում են գլխացավեր, ցավ կլման ժամանակ, երբեմն ցավեր որովայնի և պարանոցի շրջանում: Առկա է նշիկների, լեզվակի և աղեղների հիպերեմիան և այտուցը: Նման այտուցիհետևանքով նշիկները մոտենում են միմյանց` լուսանցք չթողնելով: Փառերը սկզբում գելանման են և հեշտությամբ հեռացվում են, սակայն արագ վերականգնվում են: 2-3 օր անց վերջիններս հաստանում են, դառնում կեղտոտ մոխրանման երանգով, ամբողջովին պատում են նշիկները` անցնելով աղեղների, լեզվակի, փափու ու կարծր քիմքի վրա: Ըմպանի լորձաթաղանթը կապտավուն երանգով է, այտուցնավելանում է: Լեզուն փառակալած է, շրթունքները` չոր, ՃաքՃքված, բերանից գալիս է յուրահատուկ նեխած, քաղցրահամ հոտ, շնչառությունը դժվարացած է, աղմկոտ, խռպոտ, ձայնը` ռնգային երանգով: Առաջնային և հետին պարանոցային ավշահանգույցների մեծացած են, ցավոտ: